Jorginho
Jorge de Amorim Campos (enam tuntud nime Jorginho all; sündinud 17. augustil 1964 Rio de Janeiros) on Brasiilia endine jalgpallur, kaitsja. Pärast jalgpallurikarjääri lõppu on ta töötanud treenerina. 2022. aasta mais sai ta Brasiilia kõrgliigaklubi Atlético Goianiense peatreeneriks. Ta on olnud veel Brasiilia kõrgliiga klubide Goiáse, Figueirense, Flamengo, Vasco da Gama, Bahia, Ceará, Coritiba ja Cuiabá peatreener. Aastatel 2006–2010 oli ta Brasiilia koondise abitreener. Lisaks on ta juhendanud 2012. aastal Jaapani klubi Kashima Antlers, kus ta 1990. aastate teises pooles ise ka mängijana mängis.